***ГОДИШЕН ОТЧЕТ ЗА ДЕЙНОСТТА НА***

***НЧ „НАПРЕДЪК 1911“ СЕЛО ШЕМШЕВО***

***ЗА ПЕРИОДА 01.01.2022 Г. ДО 31.12.2022 Г.***

 Народно читалище „Напредък 1911“ с. Шемшево е организация с нестопанска цел, а с традиционна, богата, многообразна и многофункционална и разнообразна дейност. То се ангажира със запазването, развитието на културните и народните традиции, художествено творчество и любителската самодейност, както и библиотечно-информационна дейност. Читалището е учредено през далечната 1911 година, като културно просветена организация. Със своята 111 годишна история се превърна в основен център за развлекателна дейност на жителите, както и място за обмен на информация и хранилище на нематериалното културно наследство, предаване на традиционни знания и умения между поколенията. Участници от всички възрасти са ангажирани в творчески самодейни формации, клубове, фолклорно певческо, танцово и театрално изкуство. Дейността на читалището е насочена към възраждане и развитие на традиционната култура, запазване на обичаите, празниците, както и провеждането на различни културни събития, тържества, програми, концерти и други форми за участия. През отчетния период читалищното настоятелство редовно провеждаше заседания, на които са обсъждани въпроси, свързани с организационно-технически и културни мероприятия касаещи дейността на читалището през изминалата година.

1. **ФИНАНСОВА И СТОПАНСКА ДЕЙНОСТ**

 Основен източник на финансиране на Читалището са средства от субсидии от Министерството на културата, които получаваме чрез Община Велико Търново, както и рента и дарения.

 За този период 2022год. субсидията бе в размер на: 17 041 лв.

Сумите от субсидиите покриват текущите разходи – заплатата на библиотекар на художествени ръководители, осигуровки, електроенергия, вода, транспортни разходи за участие на самодейци в общински и фолклорни празници. За други дейности Читалището разчита на средства от наеми, членски внос, рента и дарения. Тази година бе направен ремонт ( боядисване) на външната фасада на сградата. Вътре бе ремонтиран тавана на сцената, като бе сложен окачен таван и ново осветление. Паркета в салона, беше изциклен и лакиран, както и пода в съблекалнята. Боядисани бяха стените на сцената, съблекалнята, коридора. Поставен бе теракот в продължението на целия коридор, както и беше довършена стената на съблекалнята с гипс картон. Бяха подменени и стъклата на прозорците, на съблекалнята с нови. Сменени са и бравите на вратите, също така и самите врати бяха боядисани. Салона бе оборудван с чисто нови столове. Подменена е и главната завеса на сцената с нова. Направена и монтирана нова светеща табела на Читалището. Поставена е нова табела на спирката за градския транспорт. Закупен е и нов газов калорифер, за отопляване на салона или на съблекалнята. Накрая беше извикана фирма за професионално почистване, за да се изчисти след ремонта. Читалището спомогна и за закупуването на дръвчета и цветя, които засадихме в новия парка срещу сградата. Също така спомогнахме и за закупуване на каменните саксии, които бяха поставени около фонтана.

## **Основни дейности към Читалището:**

## **Библиотечно – информационна**

 В края на 2022 год. библиотеката разполага с 6700 броя книги, като през отчетния период библиотечните единици са се увеличили със 350 броя книги, получени от дарения, и закупуване от читалището.

* Брой читателски посещения – 90
* Наличие на интернет и информационен център на населението – да

През изтеклата 2022 година бяха регистрирани 90 броя читатели. Продължи изпращането на покани на закъснели читатели чрез покани и телефон. Направи се цялостна инвентаризация на библиотеката, като бяха бракувани стари и изпокъсани книги, но за сметка на това бяха набавени други нови книги. Нашата библиотека не беше регистрирана в Регистъра на обществените библиотеки досега, но тази година предприехме тази стъпка за вписването и. През тази година се по завърнаха младите хора в библиотеката, като се търсеше главно художествена литература.

1. **Културно- масова работа**

 Културно-масовата работа през годината беше насочена предимно към празници, бележити дати, чествания и годишнини. Всички инициативи в читалището се случват с активна взаимна работа с пенсионерски клуб, кметство и с помощта на самодейци и членове на Читалището като пример за екипна работа.

1. **Художествено-творческа дейност**

В читалището развиват своя талант и умения над 90 деца и възрастни. Като те са:

1. **Фолклорна група „Българка“**

Те участваха в Общински празник на фолклорното изкуство в село Беляковец, „Насред мегдана“ в село Арбанаси, „Ветринци пее и играе“ село Ветринци, „Празника на баницата“ в село Балван, Коледен концерт в салона на Община Велико Търново, Голямото търновско хоро, както и в Коледния концерт в село Шемшево.

1. **Танцов клуб „Аглея“**

Участия:

Общински преглед на танцовото изкуство в летен театър гр. Велико Търново, Празника на картофа в село Добри дял, Празник на баницата в село балван, Коледен концерт в село Шемшево, както и Голямото търновско хоро.

1. **Детски танцов клуб „ Сини вир“**

Участия:

 Празника на картофа в село Добри дял, Голямото Търновско хоро, Общински преглед, Коледен концерт в село Шемшево.

1. **Вокална група за стара градска песен „Армейски звуци“**

Участие в Празника на стара градска песен „Засмяна пролет“ гр. Дебелец, „Ветринци пее и танцува“ село Ветринци, Коледен концерт в село Шемшево

1. **Театрална трупа и Арт работилница деца и възрастни „Дионисий“**
* Участие на БС „Балетино“ в пролетен концерт на ВС „Таланти“ към НЧ „Искра“ гр. Велико Търново.
* Международен фестивал на изкуствата „Утринна звезда“ гр. Перник завоювана награда.
* Представление „Хитър Петър“ на сцената на НЧ „Напредък 1911“ село Шемшево.
* Премиера на представлението „Рейс“ – на сцената на Читалище „Надежда“
* Участие в ДГ „Мечо Пух“ с представлението „Хензел и Гретел“ – отбелязване деня на детската книга.
* Участие на „Балетино“ в честването на годишнината от основаването на сдружението на кметовете в село Арбанаси
* Представление на „Рейс“ в село Шемшево
* Представление на „Рейс“ на сцената на Читалище „Надежда“ пред ученическа публика
* Второ представление на „Рей“ пак на сцената на Читалище „Надежда“ гр. Велико Търново
* „Балетино“ участва в коледен концерт на ВС „Таланти“ на сцената на Читалище „Искра“ гр. Велико Търново
* Детско представление „Брей“ в ДГ „Мечо Пух“
* Представление на „Брей“ в предучилищна група на ОУ „Димитър Благоев“

Съвместно с Кметство село Шемшево, Клуб на пенсионера и инвалида, както И Центъра за работа с деца и младежи, бяха отбелязани Националните празници на България, както и Традиционните празници с много веселие и смях.

1. **КУЛТУРЕН КАЛЕНДАР**

Културните прояви, организирани от Читалището печелят все повече почитатели, а в резултат на това и нови самодейци в колективите. В хронологичен ред културния ни календар за изминалата година изглеждаше така:

1. Календарни прояви:

**19.02.2022 год**. – Обесването на Васил Левски- рецитал и мултимедийна прожекция, посветени на Апостола на свободата.

**03.03.2022 год**. – Трети март освобождението на България от турско робство- мултимедийна прожекция и викторина с ученици, посветени на националния празник за страната.

**24.05.2022 год**. – 24 май- Ден на славянската писменост и култура.

**30.10.2022 год**. – Ден на народните будители- прожекция и викторина с ученици.

**18.12.2022 год**. – Коледен концерт – Музикална програма

1. Традиционни празници и обичаи:

**21.01.2022 год.** – Бабин ден – Общоселско мероприятие

**14.02.2022 год**. – Трифон Зарезан – Общоселско тържество

**08.03.2022 год**. - Осми март

**21.03.2022 год**. – Първа пролет – Пролетен бал

**06.05.2022 год**. – Гергьовден- Гергьовска люлка.

**24.06.2022 год**. – Еньовден – Празник на билките

1. Самодейност:

**01.03.2022 год**. – Ден на самодееца

**10.04.2022 год**. – Седмица на детската книга

1. Професионално изкуство:

Гостуване на професионални състави, клубове и театри.

Гостуване на фолклорни ансамбли.

 Работим на доброволни начала и имаме потенциал и ентусиазъм да поддържаме една добра гражданска структура в малкото населено място. Радваме се, че има повече екипност в съвместната дейност на читалището. Гордеем се с нашите самодейци и не пропускаме да популяризираме техните успехи на всякъде, а те пък разнасят славата на читалището и селото с магична сила. Читалищното настоятелство през изминалата година се стремеше да разнообрази делниците и празниците на населението на Шемшево. Без да мислим, че сме направили всичко възможно и сме постигнали изключителни резултати, можем спокойно да кажем, че в обикновените делници и празници работихме за хората, и че за постигане на още по-добри резултати разчитаме на всички вас, членовете на читалищното настоятелство, самодейците и доброволци.

 Гордеем се, че Читалището продължава и до днес да е ревностен пазител на възрожденските традиции и обичаи. Някогашното “училище за възрастни” днес е истински притегателен културен център за всички жители – и млади и стари.

 Стратегическото място, добрата база и ентусиазма на читалищните дейци създават реални предпоставки за превръщането на читалището в истинско съвременно средище на културната дейност. Накрая, бих искал да завърша с убеждението си, че нашето  читалище ще  се възражда, и то според новите изисквания на живота – като място, осигуряващо достъп до култура и информация, нужни на всеки човек.

ИЗГОТВИЛ: Теодора Денева ПРЕДСЕДАТЕЛ: Кирил Ангелски

 / Секретар/